Tuks-dosent bedank ná uitlatingsArgieffoto ‘n Filosofiedosent aan die Universiteit van Pretoria het bedank nadat sy in ‘n blog geskryf het dat die verkragting van babas ‘n “verskynsel onder swart mense” is, het The Times Vrydag berig. “Louise Mabille het Donderdagaand bedank en ‘n ondersoek sal gedoen word,” het Nicolize Mulder, woordvoerder vir die universiteit, gesê. Mabille het glo in haar persoonlike kapasiteit dié uitlatings gemaak. Mabille het ‘n bydrae gelewer vir die webwerf Praag en geskryf: “Natuurlik is dit baie makliker om onophoudelik te kla oor “Calvinisme” as om die vraag te vra waarom die verkragting van babas ‘n kulturele verskynsel onder swart etniese groepe is.” Mabille het aan die koerant gesê sy het “diep berou” dat sy die stuk geskryf het en dat sy leed aan enigiemand berokken het. -SAPA Lees ook: Video: Piet Croucamp kla dosent aan van haatspraak